
1) Tot ce a rămas din noi este Iubire 


Alunecând spre tine, 

Amăgire, 

mi-am dat seama că nu mai aveam, 
nici o rădăcină, 
de Adevăr, 

de Cerul căruia să mă mai ţin, 
atunci când, 

voi cădea peste Moartea din noi, 
cu mantaua Eternităţii Clipei, 
pe care am îmbrăcat-o, 
la valsul Destinului, 
atunci când am dansat, 
pentru ultima oară, 
cu Steaua Nemuririi, 

Sufletelor noastre, 
fără să ştim nici unul, 
cât de mult ne-a mistuit, 
de atunci, 

Singurătatea, 

meat, 

Tot ce a rămas din noi, 
este Iubire, 

pe această Lume a Deşertăciunii. 

2) Devine atât de amar 


Zile ruginite şi depresive, 
ne zidesc Lacrimile de Cer, 
ale Amintirilor din Viitor, 
atât de adânc în noi înşine, 
încât toate Depărtările, 
par a-şi fi găsit adăpost, 
în Singurătatea Eternităţii Clipei, 
pe care am cuprins-o, 
în braţele Iluziilor Vieţii şi Morţii, 
rănindu-ne de ascuţimea Timpului, 
care ne taie, 
de fiecare dată, 
câte o felie de Dor, 
din fiecare dintre noi, 
pe care să o gustăm atunci când Orizontul, 
devine atât de amar, 
încât ne ucide până şi Visul, 
de a ne salva prin Moarte. 

3) De mâinile reci ale Morţii din mine 


Te-am strigat Eternitate, 

să-mi rup o fărâmă din sărutul tău, 

în Moartea care va uita, 

de Iluziile Non-Sensurilor Existenţei. 

Ţi-am zâmbit Iubire, 

încercând să mă depărtez de Singurătatea, 
Ochilor tăi de Cer, 
în lacrimile cărora ne-am plâns, 

Destinul, 

neştiind că de fapt, 

ţin mai strâns, 

mai mult ca niciodată, 

de mâinile reci ale Morţii din mine 

Disperarea. 

4) Pe puntea Eliberării de mine însumi 


Lipeşte-ţi palma Destinului, 
de fereastra Gândurilor mele, 
şi desenează-mi pe sticla aburită a Viselor, 
Numele tău, 

Iubire. 


Acultă-mi Paşii Amintirilor din Viitor, 

să pot ajunge călăuzit de Adevărul Absolut, 

pe puntea Eliberării de mine însumi, 

ca să ne prelingem, 

prin Lacrima Cuvântului Fericire, 

pe obrajii Eternităţii Clipei, 

în Inima de Cer a Fiinţei tale, 

Iubire. 

5) Pentru a rămâne 


Cer de Gânduri înorate, 

ce cad grele şi nepăsătoare, 

peste ploile de Dorinţe amăgitoare, 

ale căror şiroaie de înţelesuri, 

sparg pietrele amare ale Sentimentelor, 

care ni se prăvălesc 

în şiroaie nimicitoare, 

peste scândurile sicrielor de Cuvinte, 

în care ne înmormântăm, 

Amintirile Viitorului, 
pentru a rămâne doar cei, 
întemniţaţi de Iluziile Vieţii şi Morţii, 
în propriul trup de Zile, 
care-şi blestemă Destinul. 

6) Creatorul Greşelilor Divine 


Plutim pe lacul de sudoare ale Zilelor, 
răstignite pe Sentimentele Cuvintelor bolnave, 
de Nesimţirea, 

Iluziilor Vieţii şi Morţii, 
care nu vor să le lase, 
să ne şteargă, 

Clipele irosite degeaba, 
de pe faţa Destinului nostru, 
împotmolit în carnea unei Iubiri, 
pe care nu o va putea digera niciodată, 
fiindcă conţine atât de multă Eternitate, 
primită de la Steaua Nemuririi, 
încât stomacul Simţămintelor sale, 
nu a fost făcut pentru aşa ceva, 
de către Creatorul Greşelilor Divine. 

7) Nepătat 


Resturi de Vise, 

aruncate aiurea, 

de Frigul indiferent al Buzelor, 

încremenite în Orizonturile Singurătăţii, 

unor Zile de pietre amare, 

legate de gâturile, 

Eternităţilor de Clipe, 
pentru a fi aruncate, 
în Apa murdară, 
a Iluziilor Vieţii şi Morţii, 
pentru a fi trase în adâncurile, 

Uitării de Sine, 
a ceea ce a mai rămas, 
din Iubirea noastră, 
nepătat. 

8) Obosit de-atât de mult Cer 


Obosit de-atât de mult Cer, 
apăsat de norii Promisiunilor deşarte, 
ai Trecutului lipsit de Viitor, 
ne adâncim tot mai mult, 
în Deşertul care ne desparte, 

Sângele Adevărului Absolut, 
al Iubirii, 

de venele Destinului, 
atât de însetate, 
de Iluziile Vieţii şi Morţii, 
încât ni se usucă până şi Clipele, 
de Amintirile, 
a ceea ce, 

a mai rămas din noi, 
două Umbre, 

care-şi duc Paşii împovăraţi, 
de întunericul, 

Despărţirii, 
spre Nicăieri. 

9) Din ceaţa groasă a Zilelor oarbe 


Nisip de Cuvinte, 
scurs în clepsidra Aşteptărilor, 
roase de Zodiile, 
care şi-au pierdut, 
esenţele parfumurilor, 
pe drumurile prăfuite, 
de mirodeniile Iluziilor Vieţii şi Morţii, 
ale căror mătăsuri, 
ţesute din ceaţa groasă, 
a Zilelor oarbe, 
de Iubiri contrafăcute, 
sunt duse către sicriele de Cuvinte, 
în care suntem obligaţi, 
să ne înmormântăm, 

Destinele alături de ele, 
după ultima modă a Durerii, 
unei Lumi lacome, 
de Absurd. 

10) Aleargă cu mine până dincolo de noi 

Nesfârşire, 

lasă-mă să-ţi beau nectarul Eternităţii, 
din Ochii de Cer ai Iubirii, 
până la capătul Nemuririi, 
a cărei Stea să o invit, 
la dansul Privirilor tale, 
în care îşi pierd Echilibrul, 
cu buzunarele pline, 
de monedele ruginite şi primitive, 
ale Absurdului şi Deşertăciunii, 

Iluziile Vieţii şi Morţii, 
căzând adânc în Ţărâna, 
în care ne-au întrupat ele pe noi, 
acoperindu-ne Fiinţa, 

Amintirilor din Viitor, 

cu străzile fără de adresă ale Durerii, 

de unde să nu ne poată salva Nimeni, 

Niciodată, 

fiind închişi, 

în spatele zidurile de nepătruns, 

al Greşelilor unui Dumnezeu al Nimănui, 

de aceea te rog Iubire, 

aleargă cu mine, 

până dincolo de noi. 

11) Pe peroanele Non-Sensurilor Existenţei noastre 


La taraba Frigului, 
se vând Cuvinte descompuse, 
de tăişurile indiferente şi perfide, 
ale Zidurilor, 

Iluziilor Vieţii şi Morţii, 
pe care ni le-au ridicat, 
întru slava întunecimii sale, 

Greşelile unui Dumnezeu, 

care îşi foloseşte Păcatele Originare, 

ca tacâmuri, 

la masa de disecţie a Conştiinţelor, 
pe care trebuie să le predăm Destinelor, 
încărcate cu plumbul topit al Durerilor, 
ce trebuie să ni le verse, 
în Paşii, 

Clipelor pierdute, 
de pe peroanele gării, 

Non-Sensurilor Existenţei noastre. 

12) Lasă-mă să cred în tine Iubire 


Lasă-mă să cred în tine, 

Iubire, 

să-ţi simt mireasma de fân cosit al Zilelor, 

răsărite din primăvara Ochilor de Cer, 

ai florilor Cuvintelor, 

pe care le culeg în buchetele Veşniciei, 

pentru a-ţi împleti cunună de împlinire, 

peste fruntea Adevărului tău Absolut, 

din care se scurge izvorul Nemuririi, 

a cărui Apă cristalină a Simţirii, 

mă va spăla de toate Iluziile Vieţii şi Morţii, 

Eliberându-mă din închisoarea Timpului, 

care ne conduce Paşii către pierderea identităţii, 

primite din Amintirile Viitorului, 

dăruite de către Steaua Nesfârşirii noastre. 

13) între ridurile Aşteptărilor de noi înşine 


Mă pierd în galaxiile, 

Viitorului Privirii tale, 
pierdute în Amintirile roase la încheieturi, 
ale Singurătăţii, 

din care Iluziile Vieţii şi Morţii, 
îşi clădesc Zidurile Deznădejdii, 
care să ne înconjoare Lumea Umbrelor, 
de unde nu vom mai reuşi niciodată, 
să cuprindem Răsăritul în braţele Fericirii, 
şi nici Cerul Zâmbetelor, 
între ridurile Aşteptărilor de noi înşine, 
plecaţi adesea, 

dincolo de propriile Gânduri, 
să ne înfruntăm Destinul, 
care ne obliga de fiecare dată, 
să bem licoarea amară a Durerii, 
din cănile de pustiu ale Timpului, 
care ne despărţea mereu de Clipele, 
ce se mistuiau de dorul nostru. 

14) Nici măcar o singură monedă 


Respirăm aceeaşi Moarte şi Viaţă, 
alături de Inima de Cer, 
a Uitării de noi înşine, 
proveniţi din Amintirile Viitorului, 
pentru a fi vânduţi ca sclavi, 

Iluziilor Non-Sensurilor Existenţei, 
şi daţi Durerii, 

să ne macine Genele Sângelui, 

Strămoşilor Orizonturilor Simţămintelor, 
până când ne vor lăsa încheieturile Conştiinţei, 
devenind supuşii Păcatelor Originare, 
angajate de Dumnezeu, 
să ne întreţină nouă Infernul, 
fără să avem, 

prin buzunarele Timpului, 
nici măcar o singură monedă, 
prin care să ne cumpărăm, 
o fărâmă de împotrivire. 

15) încremenite de Frigul pătrunzător al Apocalipsei 


Mi-am lovit fruntea Gândurilor, 
de ceaţa groasă a Nepăsării, 
care-mi învelea Orizonturile Cuvintelor, 
încremenite de Frigul pătrunzător, 
al Apocalipsei, 
din care eram obligaţi, 
să bem în cănile noastre de pustiu, 
Sângele Viitorului, 
care ni se scurgea, 
în Regretele ninse, 
atât de abundent cu Amintiri, 
încât am rămas troieniţi, 
într-o Eternitate a Clipei, 
care nu mai era atât de demult a noastră, 
încât din Inima ei, 
care bătea undeva - cândva, 
numai pentru noi, 
ce a început să putrezească, 
la tălpile Cimitirelor de Cuvinte, 
Moartea a ajuns, 
să-şi facă catedrală de Uitare. 

16) Pe urmele noastre 


Rădăcini smulse, 
din înţelesurile Vorbelor Goale, 
pierdute în Vântul Umilinţelor, 
întrupărilor, 

aflate în slujba murdară, 
a Iluziilor Vieţii şi Morţii, 
care le-au îndemnat, 

să ne spele intr-atât Amintirile Viitorului, 
încât nici o fărâmă de Adevăr Absolut, 
al Iubirii, 
să nu mai rămână, 
pe urmele noastre, 
devenite nişte Umbre, 
ale Non-Sensurilor Existenţei, 
numai bune de pus pe masa, 

Destinelor insalubre, 
pentru prânzul copios al Absurdului. 

17) Dansul lugubru şi grotesc 


Coroane de Vise, 

împletite cu Spinii Zodiilor alienate, 

ale Iluziilor Non-Sensurilor Existenţei, 

rod cu dinţii Deşertăciunii, 

tot ce a mai rămas, 

asemăntor cu noi, 

cei răpiţi din Amintirile Viitorului, 

unei Lumi, 

călăuzită de Lumina Divină, 
izvorâtă din Steaua Nemuririi, 
unui alt Cuvânt al Lacerii, 
a cărui Iubire, 

o rosteam pentru Eternitate, 
Simţămintelor noastre, 
ce nu erau sclavele Durerii, 
unei Creaţii Greşite, 
care le descompune, 
în dansul lugubru şi grotesc, 
al Păcatelor Originare. 

18) Pentru a împlini 


Frunzele ruginite ale Blestemelor, 
otrăvesc covorul multicolor al Destinelor, 
ce aşteaptă noi Suflete, 
în gara fără nume, 
a Iluziilor Vieţii şi Morţii, 
ca să ducă Păcatele Originare, 
pe spatele gârbovit al Timpurilor, 
care le-au fost hărăzite, 
de către Durerea, 

Non-Sensurilor Existenţei, 
pentru a împlini, 

Nefericirea, 

Infernului Lumii, 
prin Moarte. 

19) în gara Umbrelor 


Ziduri ridicate în slăvile Păcatelor Originare, 

de către Iluziile Non-Sensurilor Existenţei, 

Greşelilor Creaţiei, 

unui Dumnezeu, 

ce pare că ne-a uitat, 

în gara Umbrelor, 

unde abia ne mai puteam desluşi, 

feţele Zilelor întunecate, 

ale Suferinţelor, 

răstignite pe frunţile pline de sudoare, 

ale Inimilor de Cer, 

din Privirile noastre, 

zidite în treptele, 

care ne coboară de fiecare dată, 

în mormintele Cuvintelor, 

pe care ar fi trebuit să ni le adresăm, 

Amintirilor din Viitor. 


25 



SORIN CERIN 

- TOT CE A RĂMAS DIN NOI ESTE IUBIRE 

-poeme filosofice- 


20) Care încă mai arde pentru noi 


Aştept să ne revedem, 

chiar dacă fiecare suntem dincolo de noi înşine, 
înmormântaţi în cavourile Viselor, 
din alte Lumi, 

pe care am vrea să le unim cu săruturile Nemuririi, 
dintre Clipele de acum, 
şi cele de apoi, 

care cu siguranţă ne vor răsturna Timpul, 
din caleaşca mortuară a Destinului, 
ce ne-a despărţit, 
lăsându-ne pe fiecare, 
în propriile lui Cimitire de Cuvinte, 
unde şi azi mai licăreşte, 
câte o candelă de Dor, 
aprinsă de flacăra Focului Sacru, 
care încă mai arde pentru noi, 

Nemărginirea unei Iubiri. 

21) Ne vor poseda toate Reîncarnările 


Ţi-am făcut cu mâna Destinului, 
lăsându-te cu părul Clipelor încâlcit, 
peste Genele Strămoşilor, 
în Gara Eternităţii Sufletului, 
unde ţi-am lăsat Binecuvântarea, 
de a primi numai pentru tine, 
Amintirile din Viitorul, 

Iubirii, 

ştiind că suntem Blestemaţi, 
să ne căutăm Veşnic, 

Pacea, 

de către Iluziile Vieţii şi Morţii, 
ce ne vor poseda, 
toate Reîncarnările, 
ce-ţi vor urma Paşii Viselor, 
până când Liniştea, 

Infinitului ne va despărţi, 
de întrupările Durerii, 
lăsându-ne Fiinţa să alerge, 
către Steaua Nemuririi ei. 

22) Peste Sângele cu Gene defecte ale încarnărilor 


Ni se lovesc, 

Frământările Zilelor, 
de întunericul Gândurilor, 
ce apun peste sudoarea Amintirilor, 
scurse prin albiile Ridurilor unor Vise, 
care ni se scurg, 

prin Catedralele pline de Pasiuni, 
a Simţămintelor, 
unde ne închinăm Destinele, 

Icoanelor Non-Sensurilor Existenţei, 
care primesc Flacăra învierii, 
de la Amintirile Viitorului nostru, 
renegate, 

de către Iluziile Vieţii şi Morţii, 
care ni se prăbuşesc, 
peste Sângele cu Gene defecte, 
ale încarnărilor, 
decăzute din gloriile Cereşti, 
de către Păcatele Originare, 
ce vor un Infern cât mai credincios, 
în Religia Morţii de Sine, 
a paşilor Conştiinţei unei Lumi, 
a Nimănui. 

23) Acestei Lumi a Hazardului controlat de Moarte 


Plătim, 

Vina unui Dumnezeu, 
al Greşelilor, 

care ne-a răpit din Steaua Nemuririi, 
pentru a fi înhămaţi, 
la jugul încarnărilor, 
de către Păcatele Originare, 
ale Iluziilor Non-Sensurilor Existenţei, 
care numai prin noi, 
primesc Sensul, 
de a fi creatoarele unui Infern, 
îndeajuns de măreţ, 
încât să reflecte, 

prin strălucirea Durerilor noastre, 
Paradisul lipsit de scrupule, 
al Creatorului acestei Lumi, 
a Hazardului controlat, 
de Moarte. 

24) Să le ţină de urât propriilor Deşertăciuni 


Departe în Ochii de Cer ai Furtunii, 
care ne încătuşează Zilele întrupării, 
aripile Gândurilor, 
au început să ni se prăbuşească, 
peste resturile descompuse ale Timpurilor, 
din care nu am reuşit să ne servim, 
decât cu fărâme de Clipe, 
rămase de la masa copioasă, 
a Iluziilor Vieţii şi Morţii, 
pentru care am devenit, 
animalele lor de companie, 
care să le ţină de urât, 
propriilor Deşertăciuni. 

25) Cât de mult ne-a înşelat 


Regrete uscate, 
pe frânghiile Zilelor, 
care ni s-au spânzurat, 
pe turnurile de veghe ale Cuvintelor, 
din care ne privesc Amintirile Viitorului, 
încercând să ne facă semne, 
din partea Străinului Subconştient, 
al Adevărului Absolut, 
al Iubirii, 

fără să le obesrvăm, 

fiincă înaintea noastră ni se perindă, 

de fiecare dată, 

maiestuoase şi pline de vervă, 

Iluziile Non-Sensurilor Existenţei, 

pe care le însoţim, 

crezând că ne vor duce, 

la întâlnirea cu noi înşine, 

fără să aflăm vreodată, 

cât de mult ne-a înşelat, 

Moartea. 

26) Valsul Deşertăciunii 


Reclame vesele şi triste, 
împletite în coroane de Absurd, 
pentru a fi puse pe creştetul, 
lipsit de apărare, 
al întrupării în Cuvânt, 
din care ne tragem seva Timpului, 
care ne veghează, 
condamnarea la Moarte, 
într-o Lume, 

unde orice Adevăr putrezeşte, 
dacă nu este asortat, 
la îmbrăcămintea Minciunii, 
alături de care este obligat să danseze, 
valsul Deşertăciunii, 
de pe muzica Non-Sensului Existenţei. 

27) Orgolii şi Remuşcări ale Destinului 


Plutind pe lacul de sudoare, 
plin de Orgolii şi Remuşcări, 
ale Destinului, 

am aflat câte Lacrimi ale Eternităţilor de Clipe, 
s-au înecat în el, 
atunci când m-am întâlnit, 
cu Moartea, 
al cărei Viitor, 

se prăbuşea tăcut şi compromis, 
în Umbrele Zilelor, 
care ne-au condus, 
pe drumul fără de întoarcere, 
al Iubirii, 

pe care n-am mai ajuns să o cunoaştem, 
cu adevărat, 

în profunzimea Visului transcendental, 
al acestei Lumi. 

28) Pare că s-ar fi stins pentru totdeauna 


Erai atâta Durere, 

Aşteptare, 

încât peroanele învechite, 
ale Gării primei noastre întâlniri, 
mi-au devenit instantaneu, 
lira Cuvintelor acordate, 
la vibraţiile Zeilor Iubirii, 
în freamătul cărora, 
fără voia mea, 
auzeam cântecul de lebădă, 
al Amintirilor din Viitorul, 
Ochilor tăi de Cer, 
ale căror Lacrimi de Eternitate, 
nu-mi vor mai spăla, 
fruntea Viselor mele, 

Niciodată, 
fiindcă s-au scurs, 
atât de departe, 
pe tărâmul Morţii, 
din mine, 

încât orice aripi de înger, 

aş primi în dar, 

de la Adevărul Absolut, 

al Străinului Subconştient, 

nu cred să mai pot zbura, 

către Inima Nemuririi din Steaua noastră, 

care ne-a clădit, 

Simţămintele Luminii Divine, 
ale Iubirii, 

ce pare că s-ar fi stins, 
pentru totdeauna, 
în noi. 

29) Văd că ai rămas a Nimănui 


Spune-mi Răsăritule, 

câte Orgolii, Compromisuri şi Patimi, 

ai cheltuit, 

în Noaptea din mine?, 
atunci când mi-ai amintit de Privirile, 
pe care le ţineam încuiate, 
în seiful Inimii Speranţelor mele, 
pentru a nu-mi fi furate, 
de către Depărtările, 

scăldate-n Lacrimile strunelor dezlănţuite, 
ale Furtunilor Singurătăţii, 
care mi-ar fi descompus, 

Clipa Eternităţii, 
unde te mai simt aievea, 

Iubire, 

ce văd că ai rămas, 
a Nimănui. 


36 



SORIN CERIN 

- TOT CE A RĂMAS DIN NOI ESTE IUBIRE 

-poeme filosofice- 


30) Pentru a fi exportat 


Litere de foc, 

ard Cuvântul Facerii, 

mistuindu-i esenţa, 

Iluzilor Vieţii şi Morţii, 
desprinse din Iluzia Marii Spargeri, 
a Totului Primordial, 
din care Dumnezeul Nimănui, 
şi-a făurit uneltele Durerii, 
care să ne nască pe noi, 
ca să-i întreţinem gratuit Infernul, 
unde-şi cultivă Sadismul, 
pentru a fi exportat, 
în Paradisul unde locuieşte, 
alături de Sfinţii oportunişti, 
după chipul şi asemănarea cărora, 
este alcătuită azi, 

Societatea de Consum, 
Deşertăciune. 

31) Fără lumina împotrivirilor 


La cumpăna dintre apele Uitărilor, 
doar cascadele Dorului, 
mai reuşesc să impresioneze, 

Ziua Despărţirii, 

rămasă fără lumina împotrivirilor, 
în care Durerea, 
îşi înfige rădăcinile amare, 
ale Cuvintelor, 
din care vor răsări, 
florile de gheaţă, 

din Privirile uscate ale Lacrimilor, 
tăiate de către Depărtările, 
ce hrănesc aripile frânte ale Timpului. 

32) Nu avea niciodată un Timp al său 


Pluteam în căutarea Răsăritului pierdut, 
din Inima de Cer a Cuvântului, 
Eternitate, 

în lumina Divină a căruia, 
ne îmbrăţişam Steaua Nemuririi, 
sărutându-i Paşii, 
care ne înfierbântau, 

Clipa fără de sfârşit, 
a Fericirii, 

zborului de a fi noi înşine, 

pe aripile unui Prezent, 

care nu avea niciodată un Timp al său, 

care să ne mistuie, 

Iubirea. 


39 



SORIN CERIN 

- TOT CE A RĂMAS DIN NOI ESTE IUBIRE 

-poeme filosofice- 


33) însetat de Apa Clipei Eternităţii 


Răstignit, 

pe fântâna Iluziilor Non-Sensurilor Existenţei, 
însetat, 

de Apa Clipei Eternităţii, 
pe care, 

să o cinstesc în onoarea ta Iubire, 
la masa de taină a Străinului Subconştient, 
al Adevărului Absolut, 
alături de care să mai invit, 

Ochii de Cer, 
ai Nesfârşirii Inimii tale, 
care să-mi pulseze Sângele, 
încremenit în Uitare, 
al Strămoşilor Suferinţei acestei Lumi, 
pe care-i respirăm de fiecare dată, 
în Privirile pierdute ale Durerii, 
care ne împietresc, 

Ridurile Despărţirii de noi înşine, 

până când Zorii Fericirii, 

se vor lumina îndeajuns şi pentru noi, 

alături de ei, 
încât să poată zbura, 
dincolo de hotarele Reîncamărilor, 
pentru a se integra, 
în Nesfârşirea Păcii depline, 
a Totului Primordial. 

34) Lovindu-se de Ochii Morţii 


Raiduri de foc, 

aprind făcliile Cuvintelor, 

tăind întunericul Singurătăţii, 

cu fierbinţeala rugurilor aprinse ale Simţurilor, 

în palmele cărora ne înmormântăm, 

Visele rebele şi teribiliste, 
ale Timpului, 

Lacrimilor de Cer, 
ale Sentimentelor, 
de care ne agăţam Speranţele, 
atunci când au vrut să impresioneze Iubirea, 
şi s-au accidentat atât de grav, 
lovindu-se de Ochii Morţii, 
încât aceştia s-au închis pentru totdeauna, 
cu Uitarea încremenită sub pleoapele lor. 

35) Eternitatea pâinii Cuvântului 


Rădăcini obraznice de Compromisuri, 
sparg Zidurile încremenite, 
în Uitarea de noi înşine, 
eliberându-ne de paşii grei, 
ai Zilelor, 

pe care am vrut să le trecem puntea, 
dintre noi şi Iubire, 
dorind să luminăm cu ele, 

Calea spre Absolut, 
a Străinului Subconştient, 
care ne chema mereu în ajutor, 

Amintirile Viitorului, 
din Steaua Nemuririi, 

care să ne călăuzească cu Lumina ei Divină, 
Menirea de a fi noi înşine, 
atât Lacrimă de Cer a Ochilor de Vise, 
cât şi valurile coapte de spice ale Clipelor, 
care să ne binecuvânteze, 

Eternitatea pâinii Cuvântului, 
din care să ne hrănim, 
împlinirea. 

36) Ne munceşte în fiecare zi Ridurile Gândurilor 


în această Lume, 
a Desfrâului şi Debusolării, 
în care curg râuri de Absurd, 
ca să întremeze Deşertăciunea stătută, 
a Conştiinţelor, 
nu vor fi Niciodată, 

Oceane de Armonie, 
care să spele tălpile, 

Ţărmurilor Recunoştinţei, 
unui Dumnezeu al Iubirii, 
în care să se regăsească, 
până şi Orgoliile sau Compromisurile, 
Cimitirelor de Cuvinte, 
ale pălmilor bătătorite de Durerea, 
care ne munceşte în fiecare zi, 

Ridurile Gândurilor. 

37) Aşezământ de Creaţie 


Averi de stele decolorate, 
ale Sentimentelor, 
străjuiesc Galaxiile necuvântătoare, 
ale Ridurilor, 
încremenite, 
pe feţele Cuvintelor, 
din care Debusolarea, 
îşi face Aşezământ de Creaţie, 
pentru operele de artă Sadică, 
ce sunt pe placul Disperării, 
dornice să le cumpere pe nimic, 
din Ochii pierduţi în orbitele adânci şi singure, 
ale Orizonturilor, 
care nu mai caută nimic altceva, 
în afară de Moarte. 

38) Prin crâşmele coclite 


De fiecare dată Raţiunea, 
a dorit mai mult decât Conştiinţa, 
însă ambele au fost de comun acord, 
să se susţină reciproc, 
când a fost vorba, 
de Iluziile Vieţii şi Morţii, 
care ning cu flăcările Voinţei, 
peste fântânile secate ale Posibilităţilor, 
turnate în cănile de pustiu ale Disperării, 
pentru a ne fi servite ca fiind Fericiri, 
prin crâşmele coclite, 
cu miros greu şi apăsător, 
ale Sentimentelor banale, 
intrate în putrefacţie. 

39) Binecuvântarea Disperării 


Zeii descompuşi ai Iubirii, 

Drumurilor fără de întoarcere, 
ale Singurătăţii, 
abia se mai urnesc, 
sub poverile grele, 
cărate de Sângele Genelor defecte, 
ale Străbunilor Suferinţei, 
deveniţi adevăraţii Sfinţi, 
din Icoanele făcătoare de minuni, 
la care trebuie să ne rugăm, 

Genunchii Gândurilor, 

să îngenuncheze supuse, 

ca nu cumva să alungăm, 

binecuvântarea Disperării, 

din Privirile plecate ale Destinului nostru. 

40) Să spele podelele Inimilor de Cer ale Privirilor 
noastre 


Pierdut printre Ierburile uscate, 
ale întrebărilor, 
mă împiedic de fiecare dată, 
de Moara Compromisurilor, 
unde ne duce Destinul la măcinat, 

Zilele de leac, 

din praful cărora să bem, 

în cănile de pustiu ale Simţămintelor, 

Apa Disperării, 

pentru a ne însănătoşi îndeajuns de mult, 
faţă de Dorinţa bolnavă, 
de a ne înfrunta Iluziile Vieţii şi Morţii, 
ce ne vrea eliberarea, 
din închisoarea Trupului înşelător, 
al Fericirii, 

condiţionată de Suferinţă, 
să spele podelele Inimilor de Cer, 
ale Privirilor noastre. 

41) Pe covorul multicolor de Frunze 


Eliberată din pomul, 

Iluziilor Vieţii şi Morţii, 

Frunza ruginită, 
a Sentimentelor, 
nu va şti să facă nimic altceva, 
decât să cadă lin, 
pe covorul multicolor de Frunze, 
aparţinând acum întrebărilor, 
poleite cu Non-Sensurile Existenţei, 
care vor fi strânse în grămezi, 
de către Destin, 
şi-apoi incinerate astfel încât, 
fumul Viselor lor, 
să se îndrepte, 
către Cerul înalt al Iubirii, 
la care nici una dintre Frunze, 
nu a reuşit să ajungă vreodată, 
atât de sus, 
în timpul cât a trăit, 

înfruntând toanele absurde ale Anotimpurilor. 

42) Prin Vârtejurile Pasiunilor 


încremenite în propriile Păreri, 

Zidurile Catedralelor de întrebări, 
se sfannă sub Ochii înşelători, 
ai Iluziilor, 

care atrag în Apa adâncă a Vieţii, 
Sufletele Viselor, 

Iubirii, 

pentru a se îneca, 

prin Vârtejurile Pasiunilor ameţitoare, 
ale Promisiunilor deşarte, 
care curg pe Râul, 

Non-Sensurilor Existenţei, 
străjuit de malurile abrupte ale Disperării, 
care-1 călăuzeşte de fiecare dată, 
spre Moarte. 

43) Pe frânghia Spânzuraţilor 


Resturile Libertăţilor, 
din tomberoanele Destinelor, 
au fost ridicate, 
de gunoierii Liberului Arbitru, 
ale căror false steaguri, 
se usucă, 

pe frânghia Spânzuraţilor, 
sătui de atât de multe împliniri, 
ale Durerilor din această Lume, 
a Deşertăciunilor, 

Iluziilor Vieţii şi Morţii, 
care ne obligă să servim, 
cu îndeajuns de multă Moarte, 
şi Disperare, 
fiecare Clipă flămândă, 
a Iubirii noastre. 

44) Pe care ne va fi mistuit Timpul 


Flăcări de cremene, 
lovesc aripile albe şi negre, 
ale Cunoaşterii, 

aprinzând rugul Păcatelor Originare, 
pe care ne va fi mistuit, 
de către Iluziile Non-Sensurilor Existenţei, 
Timpul, 

prin care ne va trece Trenul Iubirii, 
iar noi, 

cu mâinile scoase, 
din afara ferestrelor, 

Ochilor de Cer, 
ai Simţămintelor, 
oricărei Raţiuni, 
vom încerca să prindem, 
din mers, 

câte o Eternitate de Clipă, 
dar de fiecare dată, 
se va dovedi în zadar. 

45) Gardurile Insurmontabile 


Urmele Umbrelor, 
din Zidurile Viciilor, 
se surpă-n zgomotul Marilor Tăceri, 
ale Zâmbetelor încremenite, 
în respiraţia Absurdului, 
care vine de Niciunde, 
ca să plece spre Nicăieri, 
pentru a ajunge de fiecare dată, 
negreşit, 
în braţele Morţii, 
care ne veghează cu stricteţe, 
fiecare pas al Speranţelor, 
ce ar vrea să sară Gardurile Insurmontabile, 
ale Durerii, 

Iluziilor Non-Sensurilor Existenţei. 

46) Catedrale de Depărtări faţă de noi înşine 


Ochii Cerului, 

din Dorinţele Viselor răstignite, 
pe harta Disperării, 
au înlemnit pentru a fi transfonnaţi, 
în scânduri de sicrie a Simţirilor, 
căzute în braţele unui Amurg Sentimental, 
spre a fi înmormântaţi, 
în Cimitirele de Cuvinte, 
ale Dezolării, 
unei Despărţiri, 
în care am început să credem, 
atât de mult, 

încât a devenit o Religie a Durerii, 
căreia i-am ridicat, 

Catedrale de Depărtări, 
faţă de noi înşine. 

47) Calculat rece şi iresponsabil 


Iubirea, 

a căzut în dizgraţia Iluziilor Vieţii şi Morţii, 
fiindcă nu a vrut să fie de acord, 
cu spargerea, 

Eternităţii Clipei, 

de Zidurile de nepătruns ale Durerilor, 
unui Timp al Nimănui, 
ca să ne tăiem Zilele, 
în cioburile rămase, 
spre a ni se prelinge, 
pe Sufletele lor, 
împrumutate nouă, 
pentru a le înlocui, 
pe cele ale Amintirilor din Viitor, 

Sângele Genelor Suferinţei, 
scurs din Străbunii unei Lumi, 
plină de Hazardul, 
calculat rece şi iresponsabil, 
de către Moarte. 

48) Le-am pictat cu pensula Ochilor de Cer 


Credinţa, 

în Iluziile Vieţii şi Morţii, 
a devenit, 

Rodul pântecelui Deşertăciunii, 
pe tărâmurile Durerii, 
ce s-a născut, 

la maternitatea fără nume a Disperării, 
pentru a fi adoptată, 
de către Absurdul Zilelor îndoliate, 
ale Privirilor pierdute, 
pe Orizonturile tulburi ale Dezolării, 
metamorfozată într-o Religie, 
a Despărţirii de noi înşine, 
printre icoanele Nimănui, 
pe care le-am pictat, 
cu pensula Ochilor de Cer, 
ale Lacrimilor unor Cuvinte tulburi, 
a căror Faceri, 

s-au dovedit a fi nişte avortoni, 
ai Suferinţelor, 

Păcatelor Originare, 

pe care Adevărul Absolut, 

nu le va putea accepta niciodată. 

49) Cât mai departe Iubind 


Săbiile Zodiilor de Foc, 
ale Căutărilor, 

poartă în mâinile Speranţelor, 

torţele aprinse ale Viselor, 

ca să ne lumineze calea spre Nemărginirea, 

care arde în noi, 

atunci când ne-am întâlnit, 

Eternitatea Clipei, 
pe puntea căreia navigăm, 
cât mai departe, 

de Iluziile Non-Sensurilor Existenţei, 
trecând până dincolo, 
de stelele căzătoare ale Destinelor, 

Iubind. 

50) Poveste de Iubire 


Mi-aş fi dorit un Dumnezeu, 
care să ne spună, 

cât de greu cad frunzele ruginite ale Clipelor, 
atunci când se despart, 

de ramurile încărcate de rodul pântecelor unor Cuvinte, 
care ne-au avortat Sentimentele, 
pe asfaltul rece şi umed, 
al Lacrimilor, 

călcate în picioarele desculţe ale Paşilor, 
altor generaţii de Vise, 
care nu vor mai fi niciodată, 
cele care ne sărutau frunţile, 

Privirilor noastre, 
îndrăgostite de atât de multe, 
troiene de Zile, 

încât ne aruncam în neaua fierbinte a Iubirii, 

strigându-le fulgilor de Speranţe, 

să ne ningă în continuare, 

până când trupurile Simţămintelor noastre, 

vor deveni, 

un bulgăre de zăpadă al Adevărului Absolut, 

al Poveştii de Iubire, 

care nu ni se va topi niciodată, 

dar nu a fost aşa. 

51) Aşezate pe creştetul Iubirii 


Buruienile amare de Gânduri, 

caută leacurile Armoniei, 

împietrite în obrajii palizi ai Cuvintelor, 

ce nu mai pot spune nimic, 

Descântecelor unor Răsărituri, 

certate cu legile Iluziilor Vieţii şi Morţii, 

de la care ar fi vrut să fure, 

cheile masive de Ţărână, 

ale întrupărilor, 

pentru a ne elibera, 

de Disperarea Zodiilor care ni se rotesc, 
deasupra coroanelor de spini ale Clipelor, 
aşezate pe creştetul Iubirii, 
răstignite pe fruntea, 

Străinului nostru Subconştient, 
al Adevărului Absolut. 

52) Universul Privirii Cerului tău 


Atunci când ţi-am căutat, 

Steaua Nemuririi tale Iubire, 
să ştii că înainte de toate, 
am încercat să las deoparte, 

Iluziile Non-Sensurilor Existenţei, 
pentru a-1 putea asculta, 
pe Străinul Subconştientului meu, 
care mă îndrepta, 

către Universul din Ochii Infinitului, 
a cărui Simţire, 

am întâlnit-o pe strada pierdută, 
a Destinului, 

unde ţi-am scris cu Lumina Divină, 
a Eternităţii, 

cât de nesfârşit este Universul, 
Privirii Cerului tău. 

53) Sufletul Iubirii 


Zidind treptele Cerului, 

Dumnezeu s-a împotmolit, 
în Sufletul Iubirii, 
fiind atât de sus, 
aşezat, 

pe Steaua Nemuririi, 

încât era imposibil de ajuns la el, 

cu Iluziile Non-Sensurilor Existenţei, 

pe care tocmai le crease, 

astfel încât, 

a chemat în ajutor Lumina Divină, 
a Simţămintelor noastre, 
care nu a fost de acord, 
să îl coboare din înalturile Sentimentelor, 
în Ţărâna murdară a întrupării, 
încât a rămas şi azi, 
pierdut acolo departe, 
în Universul care vibrează în noi, 
până când, 

într-o Eternitate de Clipă, 
îl vom reîntâlni, 
în Privirile noastre. 

54) Instinctul de Conservare al Durerii 


încremeniţi, 
de Frigul Cuvintelor, 
din Singurătatea Hazardului calculat, 
cu exactitatea debordantă a Morţii, 
atât de insurmontabilă, 
atunci când, 

Instinctul de Conservare al Durerii, 

sfâşie plin de cruzime, 

carnea fragedă a Clipelor, 

în care ne spuneam, 

cât de mult Iubim, 

fără să înţelegem vreodată, 

cât de grele şi nemiloase, 

pot fi troienele, 

Iluziilor Non-Sensurilor Existenţei, 
care ne acoperă cu indiferenţa lor, 
Privirile coborâte, 
în Ţărâna întrupării, 

Uitării de noi înşine. 

55) întreaga Minciună a acestei Lumi 


Ne rupem de fiecare dată, 

de la gura înfometată a Destinului, 

câte o felie de Adevăr, 

ce ne-a mai rămas necheltuit, 

din moştenirea Amintirilor Viitorului, 

pentru a o folosi, 

în Vremurile tulburi şi grele, 

de atâtea Cuvinte de Plumb, 

câte are de dus, 

în spatele împovărat al Remuşcărilor, 
unui Dumenzeu al Greşelilor Creaţiei, 
care datorează Morţii, 
toată suflarea Iubirii noastre, 
pentru care nu vom reuşi niciodată, 
să strângem îndeajuns, 
încât să putem achita integral, 
întreaga Minciună a acestei Lumi, 
pe care, 

odată cumpărată, 

să o aruncăm la gunoiul Conştiinţei, 
alături de Suferinţă. 

/V ^ 

56) înecaţi in aceeaşi Lacrimă a Nemărginirii 


Am întrebat Lacrima Nemărginirii, 
ce Păcate a săvârşit Destinul, 
încât este condamnat, 
să se supună Morţii, 
întreaga lui existenţă? 

Mi-a răspuns ecoul surd, 
al petalelor unor Clipe, 
ce au reuşit să evadeze, 
din închisoarea Timpului, 
care le irosea Eternităţile pe nimic, 
lăsându-mă să mă pierd în Iubirea, 
fără de margini a Ochilor tăi de Cer, 
înecaţi în aceeaşi Lacrimă a Nemărginirii. 

57) Al datoriei noastre către Moarte 


De ce am căzut, 

în Ţărâna Incarnărilor în Durere?, 
atunci când eram o pană smulsă, 
din aripile îngerilor mei, 
care m-am rostogolit, 
peste marginile Universului, 
acestei Disperări, 
stăpânite de la un capăt la celălalt, 
de Iluziile Vieţii şi Morţii, 
pe fruntea cărora, 
ne semnăm propriile Riduri, 
ale Non-Sensurilor Existenţei, 
ca să ne recunoaştem, 
vârsta Deşertăciunilor, 
pe care ni le-a respirat, 

Drumul prăfuit de Chinuri, 
al datoriei noastre către Moarte. 

58) Din care ne sculptăm Umilinţele Compromisurilor 


Reclame debusolate de Imagini, 
sparg Regăsirile pietrelor amare, 
ale Rătăcirilor, 

din care ne sculptăm Umilinţele, 

Compromisurilor, 

pline de Zile amăgitoare, 

ce roiesc în jurul Durerii, 

de a încerca să rămânem noi înşine, 

chiar şi atunci, 

când suntem biciuiţi de Lăcomiile, 
Iluziilor Vieţii şi Morţii, 
ce nu vor să ne lase, 
nici măcar o firimitură de Clipă, 
să cheltuim, 

pentru Amintirile Viitorului nostru. 

59) Clădeau de zor 


Porţi zidite-n Gândurile tatuate, 
cu Chinurile Facerii, 
ale unor Cuvinte atât de obscene, 
rostite de Dumnezeul Nimănui, 
încât au rupt, 

din Calendarele răstignite, 
tocmai foaia Absurdului, 
să ne arate vârsta Infernului, 
de pe gâtul legat, 
cu funia Disperării Sinucigaşului, 
agăţată de pragul Timpului, 
ce şi-a întărit Inima Compromisurilor, 
cu îndeajuns de multă Moarte, 
a cărei Zile rătăcitoare, 
clădeau de zor, 

Catedralele risipitoare ale întrebărilor, 
Iluziilor Non-Sensurilor Existenţei noastre. 

60) Care au ales calea Exilului 


Regăsit în petalele florii Simţămintelor, 
Parfumului tău, 

care mi-a stropit Eternitatea Clipei, 
salvată din braţele reci şi frivole ale Timpului, 
căzut la picioarele Patimilor, 

Iluziilor Vieţii şi Morţii, 
pe care le lustruieşte şi azi, 
până când au ajuns, 
atât de strălucitoare, 
încât au devenit, 
o nouă Stea a Morţii, 
a cărei iluminare, 
ne dezvăluie şi azi, 

Cimitirele de Cuvinte, 
pe care ni le-a adresat Destinul, 
propriilor Amintiri din Viitor, 
care au ales calea Exilului, 
faţă de noi înşine, 
lăsându-ne pradă Disperării, 
unei Singurătăţi, 
a Descompunerii. 

61) Pe Inimile de Cer Nesfârşit al Cuvintelor 


Ploua cu paşii repezi ai Gândurilor, 
peste Mănăstirea Sentimentelor tale, 
la care ne merg în pelerinaj. 

Privirile răsărite, 
din izvoarele limpezi, 
ale Iubirii, 

în care ne spălăm de fiecare dată, 
Eternitatea Clipei, 
de praful gros, 

al Iluziilor Non-Sensurilor Existenţei, 
ce ni se depune, 
pe Inimile de Cer Nesfârşit, 
al Cuvintelor, 
pe bolta cărora alergăm, 
către Steaua Nemuririi, 
eliberându-ne pentru totdeauna, 
din închisoarea rece şi lugubră, 
a Incarnării. 

62) Dacă i-am găsi vreodată adresa 


Atât de mult, 

au săpat în adâncurile Sufletelor, 
Amăgirile, 

încât până şi Disperările, 
le-au spus că este îndeajuns, 
că oricum nu vor găsi, 
filonul de pietre preţioase, 
din care şi-a clădit, 

Palatul de Rubin, 

Adevărul Absolut, 
al Străinului Subconştient, 
al Iubirii noastre, 
ascunsă printre zidurile lui, 
la porţile căruia, 
am vrea să batem neîncetat, 
dacă i-am găsi vreodată adresa. 

63) Să ne-o arunce în prăpastia Uitării 


Vom învia din Moartea Sentimentelor, 
într-o Existenţă fără de Non-Sensuri, 
pline de praful Disperării, 
pe care ne-a aşezat Destinul, 
să ne murdărească Eternitatea Clipei, 
cu efemeritatea Timpului, 
ce-avea să-şi termine cât de curând, 
misiunea de a ne împărtăşi, 
din Durerea Lumii lui, 
câte o Amintire din Viitorul nostru, 
pe care să ne-o arunce în prăpastia Uitării. 


71 



SORIN CERIN 

- TOT CE A RĂMAS DIN NOI ESTE IUBIRE 

-poeme filosofice- 


64) Agoniile lungi şi grele ale Singurătăţilor 


Risipiţi prin târgurile de sclavi, 
ale Cuvântului Facerii, 
unde suntem puşi în vânzare, 
până când suntem cumpăraţi de Moarte, 
pentru a fi înhămaţi la jugurile, 

Iluziilor Non-Sensurilor Existenţei, 
ca să le tragem carele pline de Suferinţe, 
pentru a ne însămânţa cu ele, 

Ţărâna întrupării, 
din care să înmugurească, 
închisoarea noastră cea de toate Zilele, 
ce par a fi atât de orfane de Timp, 
încât nu-şi mai sfârşesc niciodată, 
Agoniile lungi şi grele, 
ale Singurătăţilor. 

65) îndeajuns de multe Eternităţi de Clipe 


Zidiţi în pereţii Efemerităţii, 
pe care ne sunt aşezate, 

Icoanele întrupărilor, 
pline de Agoniile unor Sfinţi obsceni, 
care au ucis, 
îndeajuns de multe, 

Eternităţi de Clipe, 
considerate a fi Păcate Originare, 
de către Iluziile Vieţii şi Morţii, 
ale căror Deşertăciuni, 
au devenit Religia Absurdului, 
care ne ridică şi azi, 

Catedralele Durerii, 
de a fi noi înşine. 

66) Frământările Divine 


Nu pot să înţeleg Fericirea, 
atunci când ne taie rădăcinile, 

Amintirilor Viitorului, 
crezând că fără ele, 
vom pierde Frământările Divine, 
ale Aluatului Primordial, 
din care ne-au plămădit mâinile Eternităţii, 
Sufletele, 

să devenim o simfonie, 
a naturii Condiţiei Umane, 
fără Durerile acestei Lumi a Absurdului, 
pe care ni le-au dăruit, 

Iluziile Vieţii şi Morţii, 
în spatele pereţilor lugubri, 
din închisoarea Trupului, 
prin ferestrele căruia, 
ne intră atât de rar, 
câte o rază de Lumină Divină. 

67) Al cărui Dumnezeu ne taie venele Iubirii 


Ademeniţi de culorile vii ale Primăverilor, 
scurse în Ţărâna Morţii, 
din care vor înmuguri, 

Agoniile atâtor Disperări, 
care ne vor ninge, 
cu răceala Buzelor unor Cuvinte, 
ale Facerii, 

Deşertăciunii acestei Lumi, 
în cuptoarele Infernului, 

Zilelor descompuse ale Privirilor încremenite, 
în Dezolare, 

din care nu vom reuşi să evadăm vreodată, 
decât plătind preţul Absurdului, 
al cărui Dumnezeu, 
ne taie venele Iubirii, 

lăsându-ne Sângele Amintirilor din Viitor, 
se ni se scurgă pe tărâmul Singurătăţii. 

68) Cumpenele Fântânilor secate ale Privirilor 


Ni s-a decompensat Timpul, 
trimiţându-şi Clipele să cerşească, 
câte un Zâmbet, 
din licoarea amară, 
a Zidurilor ruinate de Cuvinte, 
adresate Destinului, 
de către cănile de pustiu, 
ale setei noastre de Iubire, 
care zac neumplute, 
cu dulcea Nesfârşire a Ochilor de Cer, 
adânciţi în atât de mult praf, 
al Deşertăciunilor, 

încât până şi Cumpenele Fântânilor secate, 
ale Privirilor, 

au ajuns să caute umbra Uitării, 
de noi înşine. 

69) Sala de Aşteptare a Morţii 


Ne grăbim să prindem fiecare, 
trenul Iluziilor Non-Sensurilor Existenţei, 
care nu întârzie niciodată, 
în gara pustie a Vieţii noastre, 
a cărei poartă stă ferecată, 

Adevărului Absolut, 
al Străinului Subconştient, 
al Iubirii, 

încă de la primele ţipete ale naşterii, 
când peroanele pustii ale Suferinţelor, 
aşteaptă să fie călcate, 
de paşii debusolaţi ai Clipelor, 
atâtor Disperări, 
încât se calcă unele pe altele, 
în picioarele Agoniei, 
din Sala de Aşteptare, 
a Morţii. 

70) Suntem un pod 


Oare am înţeles, 
că suntem un pod, 
între Durere şi Fericire, 
ce-aşteaptă să fie călcat de paşii Disperării, 
Condiţiei Umane, 
până când ne vom prăbuşi, 
în râul care ne desparte, 
de Amintirile Viitorului, 
evadând pentru totdeauna, 
din închisoarea Trupului, 

Iluziilor Vieţii şi Morţii, 

lăsând Timpul să rămână, 

pe unul din malurile, 

care nu vor mai avea nici un înţeles, 

fără de noi, 

fiind ultimul care va trage cortina, 
unei Lumi a Absurdului, 
care nu şi-a depăşit niciodată, 
stadiul de Agonie. 

71) Pădure de întrebări fără Răspunsuri 


Răstignit pe rădăcinile Privirii tale, 
Pădure de întrebări fără Răspunsuri, 
care-mi măsori cu ramurile Zilelor, 
frunzele Gândurilor ce tremură de frig, 
pe Ţărâna întrupării Speranţelor, 
ale căror tulpini sunt tăiate una câte una, 
de lamele ascuţite, 

ale Iluziilor Non-Sensurilor Existenţei, 
sângerând după Pimăvara, 
mugurilor de Zâmbet, 
ai Iubirii, 

care se pierde în toamna Visului, 
care ne-a părăsit. 

72) Le dorea naufragiate în Uitare 


Vâslind prin valurile depărtărilor din noi înşine, 
zărim pâlpâind Farul Iubirii, 
către care înaintăm, 
până când ne lovim, 

de stâncile unor Iluzii ale Vieţii şi Morţii, 
care zăceau ascunse, 

în adâncurile Fiinţei Oceanului de Cuvinte, 

care vuia în scoicile Timpului obsedat, 

de Eternitatea Clipei, 

pe care o aveam alături de noi, 

şi care nu ne putea fi luată, 

de către nici un Destin, 

oricât de potrivnic ar fi fost acesta, 

faţă de Amintirile propriului nostru Viitor, 

pe care le dorea naufragiate, 

în Uitare. 

73) Pe faţa Nemuririi acestei Iubiri 


Simt şi acum gustul, 

Lacrimilor Visului Iubirii tale, 

la care am îngenuncheat, 

rugându-mi Destinul să mă lase, 

să-i dăruiesc o fărâmă de Eternitate, 

din trupul răstignit, 

pe ţărâna propriei întrupări, 

a Cuvântului Fericire, 

pe care l-am luat din noroiul Uitării, 

încercând să sculptez în el, 

chipul Privirii tale, 

după care l-am înfăşat în mantia, 

Eternităţii din mine, 

ca să ţi-1 las la poarta, 

Ochilor de Cer ai Nesfârşirii, 
care simţea pentru tine, 
prin mine, 
întreaga Primăvară, 
a Florilor unor Zâmbete, 
pe care le doream, 
pe faţa Nemuririi acestei Iubiri. 

74) împărţind coliva Dorului 


Umbrele Paşilor, 

Amintirilor din Viitor, 
încă ne mai bântuie, 

Singurătatea de noi înşine, 
pe care am lăsat-o, 
să ne conducă Destinul orb, 
către străzile aglomerate de Disperări, 
care se grăbesc care încotro, 
să prindă trenul Vieţii noastre, 
ce va trage pe linia Moartă, 
a Iubirii, 

unde va rămâne pentru totdeauna, 
împărţind coliva Dorului, 
la fiecare aniversare, 
de la trecerea în Nefiinţă, 
a ultimei noastre întâlniri. 

75) Odată pentru totdeauna Iubindu-ne 


Oriunde am merge, 

şi oricâte semne de întrebare ne-am pune, 
despre Iubire, 

ea va aprinde în cele din urmă, 
candela propriului Destin, 
învingând Moartea, 
ce aparţine doar Iluziilor Existenţei, 
care ne-au sculptat, 
chipul Disperării, 
pe feţele Frigului, 
de pe buzele Cuvintelor reci, 
ce au încercat să ne stingă, 

Steaua Nemuririi, 
dorului de Amintirile Viitorului, 
în gara cărora vom ajunge negreşit, 
odată pentru totdeauna, 

Iubindu-ne. 

^ /v 

76) Pe Ţărana întrupării Disperării noastre 


De ce ne-ai pedepsit Doamne, 
cu acest început al Timpului, 
ce pare fără de Sfârşit, 
atunci când Eternitatea Clipei, 
e mistuită de jarul rece şi incolor al Uitării, 
care ne arde Amintirile Viitorului, 
pentru a le arunca Cenuşa, 
pe Ţărâna întrupării, 

Disperării noastre, 
crezând că este unul, 
dintre cele mai bune îngrăşăminte, 
pentru florile de gheaţă ale Cuvintelor, 
pe care ni le dăruim adeseori, 
din mâinile tremurânde ale Privirilor, 
înecate în Singurătate. 

77) Ale căror Umbre de Dor 


Scrie-mi Iubire, 
ori de câte ori vei simţi nevoia, 
să-ţi storci norii de plumb ai Cerului, 
din prosopul de jar al Lacrimilor, 
pe care l-am împăturit cu grijă, 
de fiecare dată, 
la Despărţire, 

udând Ţărâna întrupării noastre, 
cu Focul Sacru al Iubirii, 
pe care să crească iarba Clipelor, 
peste unnele paşilor Fericirii, 
ale căror Umbre de Dor, 
ne mai urmăresc şi azi, 

Singurătăţile. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de (ilosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 

Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă într-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 

semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte într-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 

lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 

imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
El vira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 

imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cît 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adine, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 

vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 

înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 

„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. In registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 

ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii , încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 

„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 


96 



SORIN CERIN 

TOT CE A RĂMAS DIN NOI ESTE IUBIRE 

-poeme filosofice- 


specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ’’ percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ arme, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 

de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

■ Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi unne de 
plumb”. 

- Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 

altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

■ Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 

timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic.O duplicitate 

izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioara" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 

îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor sale(Greşeala pag.73)îl felicit pe 
autor pentru cutezanţele sale stilistice din "Din ochii 
luminii divine pag. 81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 

neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .între 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 


Culegere de înţelepciune - Opere Complete de 


Aforisme - Ediţie de ReferinţăWisdom Collection - 
Complete Works of Aphorisms - Reference 

Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 
Dumnezeu si Destin God and Destinv2014 


Rătăcire Wandering2013 
Libertate Freedom2013 
Cugetări esentiale2013 

- Antologie de înţelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

* ContemplareContemplation 2012 

■ DeşertăciuneVanity 2011 

* Paradisul şi InfernulParadise and Inferno 2011 

■ PăcatulThe Sin 2011 

» IluminareIllumination 2011 Conţine un număr de 

693 aforisme 

- Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

■ înţelepciuneThe book of wisdom 2009 Conţine un 
număr de 1492 aforisme. 

- învaţă să mori 2009 Conţine un număr de 1219 
aforisme. 

* Nemurire 2009 Conţine un număr de 856 aforisme. 

* Revelaţii 21 Decembrie 20122008 Conţine un 
număr de 2509 aforisme. 

Volume de inspiraţie sapienţială 

■ IubireAmourLove 2008 

- Antichrist, fiinţă şi iubire 2007 

Volume de studii filozofice 

■ CoaxialismulThe Coaxialism2007 

■ Moarte, neant aneant viaţă şi Bilderberg Group2007 

- Logica coaxiologică2007 

■ Starea de concepţiune în fenomenologia 
coaxiologică2007 

Volume de poezie fdozofică 

- Steaua Nemuririi - Poeme filosofice Statele Unite 
ale Americii 2018 The Star of Immortality- 
Philosophical poems -the United States of 
America 2018 

■ Iluzia Mântuirii- Poeme filosofice Statele Unite ale 
Americii 2018 

- întâmplare Neîntâmplătoare - Poeme filosofice 
Statele Unite ale Americii 2018 

* Singurătatea Nemuririi - Poeme filosofice Statele 
Unite ale Americii 2018 

■ Drame de Companie - Poeme filosofice Statele 
Unite ale Americii 2018 

- Calea spre Absolut - Poeme filosofice Statele Unite 
ale Americii 2018 

- Dumnezeul meu - Poeme filosofice Statele Unite 
ale Americii 2018 

■ Angoase existenţiale- Poeme filosofice Statele 
Unite ale Americii 2 018 Existenţial Anguishes - 
Philosophical poems the United States of 
America 2018 

- Mai Singur - Poeme filosofice Statele Unite ale 
Americii 2018 

- Pe Umerii Lacrimii Unui Timp - Poeme filosofice 
Statele Unite ale Americii 2018 

■ în sălbăticia Sângelui - Poeme filosofice Statele 
Unite ale Americii 2018 

- început şi Sfârşit - Poeme filosofice Statele Unite 
ale Americii 2018 

- Marea Iluzie a Spargerii Totului Primordial - Poeme 
filosofice Statele Unite ale Americii 2018 

■ Transcendental - Poeme filosofice Statele Unite ale 
Americii 2018 

* Amintirile Viitorului - Poeme filosofice Statele 
Unite ale Americii 2018 

- înţelesul Iubirii -Poeme filosofice Statele Unite ale 
Americii 2018 

Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 

Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

Străinul Subconştient al Adevărului Absolut - 
Poeme filosofice ( Statele Unite ale Americii) 2016 
Paradigma Eternităţii - Poeme filosofice ( Statele 
Unite ale Americii) 2016 

Marea Contemplare Universala - Poeme filosofice ( 
Statele Unite ale Americii) 2016 

Bisericile Cuvintelor - Poeme filosofice ( Statele 
Unite ale Americii) 2016 

Trafic de carne vie - Poeme filosofice ( Statele 
Unite ale Americii) 2016 

Vremurile Cuielor Tulburi - Poeme Filosofice ( 
Statele Unite ale Americii) 2016 

Divinitate - Poeme Filosofice ( Statele Unite ale 
Americii) 2016 

La Cabinetul Stomatologic - Poeme Filosofice 
(Statele Unite ale Americii) 2016 

Origami - Poeme Filosofice (Statele Unite ale 
Americii) 2016 

Dinainte de Spaţiu si Timp - Poeme Filosofice 
(Statele Unite ale Americii) 2016 

A Fi Poet editura eLiteratura, Bucureşti 2015 

O Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 

Bucureşti 2015 

Zile de Carton editura eLiteratura, Bucureşti 2015 

Fericire editura eLiteratura, Bucureşti 2015 

Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 


of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 
America 2016 

Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 

Politice Statele Unite ale Americii 2013 

Facerea lumii Statele Unite ale Americii 2013 

Cuvântul Lui Dumnezeu Statele Unite ale 
Americii 2013 

Alegerea Mântuitorului Statele Unite ale 
Americii 2013 

Volume de poezie de filosof ie a iubirii 

- Filosofia Iubirii - Dragoste şi Destin - Poeme 
Filosofice (Statele Unite ale Aemricii) 2017 The 
Philosophy of Love - Love and Destiny: Philosophical 
poems the United States of America 2017 

■ Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

- Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

■ Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 


Volume de poezie de dragoste 

- Adresa unei ceşti de cafea 2013 

* Memento Mori 2012 

■ Parfum de eternitate 2012 

■ Umbrele Inimilor 2012 

- Inimă de piatră amară 2012 

■ Legendele sufletului 2012 

- Adevăr, Amintire, Iubire 2012 

■ Eram Marile Noastre Iubiri 2012 

- Suflete pereche 2011 

■ Templul inimii 2011 

■ Poeme de dragoste 2009 

Romane 

■ Destin 2003 

■ Trilogia Destiny cu 

volumele PsvchoApocalips a şi Exoclus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 

■ The origin of God apărut în Statele Unite cde 
Aniericii cu volumele The Divine Light PsychoThe 
Apocalvpseş i Exodus2006 

